
IEPIRKUMA
“Mākslīgā intelekta risinājums Sistēmu izstrādes dzīves cikla atbalstam” izstrāde un ieviešana

(iepirkuma identifikācijas numurs AG2-26)

NOLIKUMS



VISPĀRĪGĀ INFORMĀCIJA
1.1. Iepirkuma procedūras veids, nosaukums, identifikācijas numurs:
Ieprikuma  "Mākslīgā intelekta risinājums Sistēmu izstrādes dzīves cikla atbalstam"  izstrāde, ieviešanas atbalsts iepirkuma identifikācijas Nr. AG2-26 (turpmāk – iepirkums) saskaņā ar Rīgā 2017. gada 28. februārī Ministru kabineta noteikumiem Nr. 104 “Noteikumi par iepirkuma procedūru un tās piemērošanas kārtību pasūtītāja finansētiem projektiem”
1.2. Pasūtītājs:
	Nosaukums
	SIA “Agile & CO”

	Adrese
	Marijas 2A, Spices, Rīga  LV-1010

	Reģistrācijas numurs
	40003939574

	E-pasta adrese
	info@agile.lv


1.3. Finansējuma avots:
1.3.1. Iepirkuma līgums tiks finansēts atbilstoši Eiropas Savienības kohēzijas politikas programmas 2021.–2027. gadam 1.2.2. specifiskā atbalsta mērķa "Izmantot digitalizācijas priekšrocības uzņēmējdarbības attīstībai" 1.2.2.1. pasākuma "Atbalsts procesu digitalizācijai komercdarbībā" noteikumiem.
1.4.  Pretendenti:
1.4.1. Iepirkuma procedūrā var piedalīties jebkura juridiskā persona, vai šādu personu apvienība jebkurā to kombinācijā (turpmāk – piegādātāju apvienība), kas atbilst iepirkuma procedūras dokumentācijā izvirzītajām prasībām.
1.5.  Informācijas apmaiņas kārtība
1.5.1. Informācijas apmaiņa starp Pasūtītāju un Pretendentu notiek rakstveidā, saņemot jautājumus uz Pasūtītāja e-pastu. Atbildes tiek publicētas iub.gov.lv mājas lapā. Papildu informāciju par iepirkuma procedūras dokumentos iekļautajām prasībām Pretendents pieprasa rakstveidā latviešu valodā, iesniedzot papildu informācijas pieprasījumu Pasūtītājam. Pieprasījumā norāda iepirkuma identifikācijas numuru un iepirkuma nosaukumu. Jautajumi kas tiks noformēti neatbilstoši, netiks izskatīti.
1.6.  Iepirkuma Nolikuma saņemšana
1.6.1. [bookmark: _Hlk150765197]Pasūtītājs nodrošina brīvu un tiešu elektronisku pieeju iepirkuma dokumentiem Elektronisko paziņojumu sistēmā (https://eforms.pvs.iub.gov.lv/). Piegādātāji ar nolikumu var iepazīties un lejupielādēt to līdz piedāvājumu iesniegšanas termiņam.
1.6.2. Pretendents uzņemas atbildību sekot līdzi Pasūtitāja sniegtajai papildu informācijai, kas tiek publicēta. Iepirkuma komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
1.7.  Papildu informācijas sniegšana
1.7.1. Pretendents var piedāvāt precizēt darba uzdevumus iesniedzot priekšlikumus Pasūtītājam. Ja Pretendents ir laikus pieprasījis papildu informāciju par iepirkuma procedūras dokumentos iekļautajām prasībām attiecībā uz piedāvājuma sagatavošanu un iesniegšanu vai Pretendentu atlasi, iepirkuma komisija to sniedz 5 (piecu) darbdienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām.
1.7.2. Papildu informāciju  vai darba uzdevuma precizējumus iepirkuma komisija nosūta Pretendentam, kas uzdevis jautājumu, un vienlaikus ievieto šo informāciju IUB profilā.
1.8. Prasības piedāvājuma iesniegšanai un noformējumam 
1.8.1. Piedāvājums konkursam jāiesniedz  elektroniski, norādot iepirkuma identifikatoru un  tekstu, kas apliecina, ka tas ir Pretendenta piedāvājums, nosūtot to uz adresi info@agile.lv. Piedāvājums ir iedzniedzams līdz ieprikumu vietnē iub.gov.lv  norādītajam laikam un datumam. Piedāvājumi, kas tiks iesniegti pēc šī termiņa netiks izskatīti. 
1.8.2. Sagatavojot piedāvājumu, pretendents ievēro, ka:
1.8.2.1. Pieteikuma veidlapa un finanšu piedāvājums saskaņā ar pievienotajām dokumentu veidnēm jāaizpilda tikai elektroniski, katrs atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā un jāpievieno tam paredzētajā iepirkuma procedūras profila sadaļā. Tehniskais piedāvājums jāsagatavo kā atsevišķs elektronisks dokuments ar Microsoft Office 2010 (vai vēlākas programmatūras versijas) vai Adobe Acrobat Reader rīkiem nolasāmā formātā, nodrošinot teksta meklēšanas un kopēšanas iespējas;
1.8.2.2. Iesniedzot piedāvājumu, pretendents to paraksta ar drošu elektronisko parakstu un laika zīmogu. Pretendents pēc saviem ieskatiem dalības pieteikumu, tehnisko piedāvājumu un finanšu piedāvājumu var ar drošu elektronisko parakstu un laika zīmogu parakstīt atsevišķi. Piedāvājumu (tā daļas, ja tās paraksta atsevišķi) paraksta persona, kuras paraksta tiesībām ir jābūt nostiprinātām atbilstoši normatīvajos aktos noteiktajam regulējumam. Ja dokumentāciju paraksta pretendenta pilnvarota persona, pievienojot attiecīgu paraksta tiesīgās personas izdotu pilnvaru vai normatīvajos aktos noteiktā kārtībā apliecinātu pilnvarojuma kopiju.
1.8.3. Piedāvājumā iekļautajiem dokumentiem jābūt skaidri salasāmiem, latviešu valodā. Vārdiem un skaitļiem jābūt bez iestarpinājumiem vai labojumiem. Ja kāds oriģināldokuments ir sagatavots svešvalodā, tam pievieno tulkojumu latviešu valodā. Pretendents apliecina tulkojuma pareizību atbilstoši normatīvo aktu prasībām. Iesniedzot piedāvājumu, Pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu. Par kaitējumu, kas radies dokumenta tulkojuma nepareizības dēļ, Pretendents atbild normatīvajos aktos noteiktajā kārtībā. Piedāvājuma dokumentiem ir jābūt noformētiem atbilstoši Ministru kabineta 2018. gada 4. septembra noteikumiem Nr. 558 "Dokumentu izstrādāšanas un noformēšanas kārtība". Komisija, ja tai rodas šaubas par iesniegtā dokumenta kopijas autentiskumu, saskaņā ar Publisko iepirkumu likuma 41. panta piekto daļu var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
1.8.4. Ja Pretendenta ieskatā kāda no piedāvājuma sastāvdaļām ir uzskatāma par komercnoslēpumu, pretendents to norāda savā piedāvājumā. Par komercnoslēpumu nevar tikt atzīta informācija, kas saskaņā ar normatīvajiem aktiem ir noteikta kā vispārpieejama informācija. 
1.8.5. Iesniegtie piedāvājumi, izņemot, ja Pretendents piedāvājumu atsauc vai groza pirms piedāvājuma iesniegšanas termiņa beigām, paliek Pasūtītāja īpašumā.
1.8.6. Pretendents var iesniegt piedāvājumu visiem darba uzdevumiem, vai tikai tiem, kuros tas vēlas sniegt piedāvājumu.

1.9. Piedāvājumu grozīšana un atsaukšana
1.9.1. Pretendents līdz piedāvājumu iesniegšanas termiņa beigām var grozīt vai atsaukt iesniegto piedāvājumu, nosūtot paziņojumu uz Pasūtītāja epastu, noformējot ”Grozījumi” vai ”Atsaukums”.
1.9.2. Atsaukumam ir bezierunu raksturs, un tas izslēdz pretendenta atsauktā piedāvājuma tālāku līdzdalību iepirkumā.
1.10. Piedāvājumu apkopošana
1.10.1. Iesniegtie piedāvājumi tiks apkopoti 4 (četras) stundas pēc piedāvājumu iesniegšanas termiņa beigām, kas norādīts Iepirkumu uzraudzības biroja tīmekļvietnes attiecīgajā paziņojumā norādītajā piedāvājumu atvēršanas laikā. 
1.10.2. Pretendents sedz visus izdevumus, kas saistīti ar piedāvājuma sagatavošanu un iesniegšanu. Piedāvājuma iesniegšana ir pretendenta brīvas gribas izpausme, tāpēc neatkarīgi no iepirkuma procedūras rezultātiem, Pasūtītājs neuzņemas atbildību par pretendenta izdevumiem, kas saistīti ar piedāvājuma sagatavošanu un iesniegšanu.

2. INFORMĀCIJA PAR IEPIRKUMA PRIEKŠMETU
2.1.  Iepirkuma priekšmeta apraksts
2.1.1. Iepirkuma priekšmets: “Mākslīgā intelekta risinājums Sistēmu izstrādes dzīves cikla atbalstam izstrde un ieviešana” atbilstoši tehniskajā specifikācijā (3.pielikums) noteiktajām prasībām. (turpmāk – Pakalpojums). 
2.1.2. Pakalpojuma CPV kods: 48000000-8 (Programmatūras pakotne un informācijas sistēmas), 72000000-5 (IT pakalpojumi, konsultēšana, programmatūras izstrāde, internets un atbalsts), 
2.1.3. Iepirkuma priekšmets ietver vienotu pakalpojumu projekta "Mākslīgā intelekta risinājums Sistēmu izstrādes dzīves cikla atbalstam izstrde un ieviešana” līdz ar to Iepirkuma priekšmets nav dalīts daļās. Pretendents var iesniegt tikai 1 (vienu) piedāvājuma variantu par pilnu iepirkuma priekšmeta apjomu.
2.2. Līguma izpildes laiks un vieta
2.2.1. Paredzamā līguma izpildes vieta ir Latvijas Republika. Pakalpojuma sniegšanas periods ir  8 (astoņi) mēneši no līguma abpusējas parakstīšanas dienas vai līdz līguma saistību pilnai izpildei.
3. PRETENDENTU ATLASES NOSACĪJUMI
3.1. Pretendentu izslēgšanas un vispārīgie Pretendentu atlases nosacījumi
3.1.1.  Pretendents iesniedz apliecinājumu, ka uz to neattiecas izslēgšanas nosacījumi, parakstot apliecinājuma dokumentu (1. pielikums).
3.1.2. Ārvalstī reģistrēts pretendents kopā ar piedāvājumu iesniedz kompetentas institūcijas izziņu ar informāciju par amatpersonām, kā arī apliecinājumu, ka izziņā minētā informācija joprojām ir aktuāla.
3.1.3. Komisija izslēdz Pretendentu no dalības iepirkuma procedūrā, ja piedāvājums neatbilst Nolikumā izvirzītajām prasībām.
3.2. Pretendentiem izvirzītās prasības un iesniedzamie dokumenti:

Tabula 1. Prasības Pretendentam.
	Nr.
	Prasība
	Iesniedzamie dokumenti

	3.2.1.
	Pretendents ir reģistrēts atbilstoši reģistrācijas vai pastāvīgās dzīvesvietas valsts normatīvo aktu prasībām.
Prasība, kas noteikta Nolikuma 3.2.1. punktā, attiecas uz Pretendentu un uz katru apakšuzņēmēju un piegādātāju apvienības biedru.  

	Pretendentam (t.sk. arī apakšuzņēmējiem, piegādātāju apvienībām vai personālsabiedrības dalībniekiem) reģistrācija ir jāapliecina atbilstoši attiecīgās valsts nosacījumiem (piemēram, norādot publiski pieejamu reģistru, kur pasūtītājs var pārliecināties par reģistrācijas faktu). 
Attiecībā uz Latvijā reģistrētu pretendentu Komisija pārbaudi veiks pēc Uzņēmumu reģistrā vai Valsts ieņēmumu dienesta saimnieciskās darbības veicēju datu bāzē norādītās informācijas. 
 Ja pretendents ir reģistrēts ārvalstīs, tad pretendents iesniedz līdzvērtīgas komercdarbību reģistrējošas iestādes ārvalstīs izsniegtu komersanta reģistrācijas apliecības kopiju vai citas ārvalstu institūcijas izsniegtu izziņas kopiju vai norāda publiski pieejamu reģistru, kur pasūtītājs var pārliecināties par pretendenta reģistrācijas faktu. Pretendents iesniedz arī kompetentas institūcijas izsniegtu izziņu par pretendenta amatpersonām (vai norāda publiski pieejamu reģistru, kur pasūtītājs var pārliecināties par pretendenta amatpersonas paraksta (pārstāvības) tiesībām), kurām ir pārstāvības tiesības, kā arī apliecinājumu, ka izziņā norādītā informācija joprojām ir aktuāla. 

	3.2.2. 
	Pretendenta apliecinājums, ka uz viņu neattiecas Latvijas un starptautisko institūciju sankcijas un ierobežojumi. 
	Apliecinājums atbilstoši Nolikuma 1.pielikumam, ko parakstījusi persona ar pretendenta pārstāvības tiesībām vai tā pilnvarotā persona. 

	
	Pretendenta izteikta griba piedalīties iepirkumā saskaņā ar Iepirkuma nolikuma noteikumiem. 
	Pieteikums atbilstoši Nolikuma 2.pielikumam, ko parakstījusi persona ar pretendenta pārstāvības tiesībām vai tā pilnvarotā persona. 


3.3. Pretendents atbilstoši Ministru kabineta 25.06.2025. noteikumu Nr. 397 “Minimālās kiberdrošības prasības” prasībām līguma izpildei nedrīkst piesaistīt speciālistus, kas ir Krievijas Federācijas, Baltkrievijas Republikas vai valstu, kuru Eiropas Parlaments vai Latvijas Republikas Saeima ir atzinusi par terorismu atbalstošu valsti, pilsoņi. 
4. IESNIEDZAMIE DOKUMENTI
4.1. Pretendentu pārstāvēt tiesīgās personas (atbilstoši ierakstiem komercreģistrā), tā pilnvarotās personas (pievienojot attiecīgu pilnvaru vai apliecinātu pilnvaras kopiju) vai personu grupas dalībnieku pārstāvēt tiesīgo personu kopīgi parakstīts pieteikums par gatavību piedalīties iepirkuma procedūrā un izpildīt Nolikumā noteiktās prasības.
4.2. Pretendentu pārstāvēt tiesīgās personas (atbilstoši ierakstiem komercreģistrā), tā pilnvarotās personas (pievienojot attiecīgu pilnvaru vai apliecinātu pilnvaras kopiju) vai personu grupas dalībnieku pārstāvēt tiesīgo personu kopīgi parakstīts aliecinājums par atbilstību valstī noteiktajām prasībām darbu izpildei.
4.3. Finanšu piedāvājums:
4.3.1. Pretendents sagatavo Finanšu piedāvājumu piedāvājuma formā (3. pielikums), aizpildot šajā pielikumā norādītās ailes.
4.3.2. Pretendents cenu norāda euro bez PVN ar divām zīmēm aiz komata. 
4.3.3. Finanšu piedāvājuma cenā ietver visas izmaksas, kas saistītas, un nepieciešamas Pakalpojuma pilnīgai un kvalitatīvai izpildei, kā arī visas izmaksas, kas saistītas ar iespējamajiem riskiem (piem., tirgus cenu svārstības plānotā līguma izpildes laikā).

5. PIEDĀVĀJUMA IZVĒLES KRITĒRIJS, PIEDĀVĀJUMU VĒRTĒŠANA, LĒMUMU PIEŅEMŠANA UN PAZIŅOŠANA
5.1. Piedāvājuma izvēles kritērijs
5.1.1.  Piedāvājuma izvēles kritērijs ir zemākā cena katrā no pozīcijām.


6. PIELIKUMI
6.1. 1. pielikums “Pretendenta apliecinājums”
6.2. 2. pielikums “ Pretendenta pieteikums dalībai iepirkumā”
6.3. 3. pielikums “ Finanšu piedāvājums”






Pielikums Nr1.
Izpildītāja apliecinājums

Pretendents, tā <amats, vārds, uzvārds>, kurš(-a) darbojas pamatojoties uz <statūtiem/pilnvaras>, personā, apliecina ka ir tiesīgs slēgt piegādes līgumu un mums neattiecas neviens no sekojošajiem izslēgšanas nosacījumiem:
a) Starptautisko un Latvijas Republikas nacionālo sankciju likuma 11.1 panta pirmajā daļā minētie izslēgšanas nosacījumi:
Uz Pretendentu, kuram būtu piešķiramas līguma slēgšanas tiesības, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt Pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Pretendents ir personālsabiedrība, ir noteiktas starptautiskās vai nacionālās sankcijas vai būtiskas finanšu tirgus intereses ietekmējošas Eiropas Savienības dalībvalsts vai Ziemeļatlantijas līguma organizācijas dalībvalsts sankcijas. Ja attiecībā uz pretendentu vai kādu no minētajām personām noteiktās starptautiskās vai nacionālās sankcijas vai būtiskas finanšu tirgus intereses ietekmējošas Eiropas Savienības dalībvalsts vai Ziemeļatlantijas līguma organizācijas dalībvalsts sankcijas kavēs līguma izpildi, pretendents ir izslēdzams no dalības līguma slēgšanas tiesību piešķiršanas procedūrā;
b) Uz Pretendentu un PIL 42. panta trešās daļas 1., 2. un 3. punktā minētajām personām nav attiecināmi Publisko iepirkuma likuma 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā minētie izslēgšanas iemesli. (Publisko iepirkumu likuma 42. panta otrās daļas 8. un 9. punktā noteiktie alternatīvie izslēgšanas nosacījumi netiks piemēroti).
c) Uz Pretendentu vai uz PIL 42. panta trešās daļas 4. punktā minētajām personām nav attiecināmi Publisko iepirkuma likuma 42. panta otrās daļas 1., 2. un 3. punktā minētie izslēgšanas iemesli.
d) Uz Pretendentu vai uz PIL 42. panta trešajā trešās daļas 5. punktā minētajām personām nav attiecināmi Publisko iepirkuma likuma 42. panta otrās daļas 1., 2. un 11. punktā minētie izslēgšanas iemesli. 
e) Uz Pretendentu nav attiecināmi Eiropas Savienības Padomes 2022. gada 8. aprīļa regulas (ES) 2022/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k panta 1. punktā noteiktie izslēgšanas iemesli.
f) Uz Pretendentu neattiecas kāds no PIL 43. panta pirmajā daļā norādītajiem izslēgšanas gadījumiem.
 
	Vārds, uzvārds:
	

	Amats:
	

	Paraksts:
	 






Pielikums Nr2.
Pieteikums dalībai iepirkumā 

PRETENDENTA PIETEIKUMS DALĪBAI IEPIRKUMA PROCEDŪRĀ
 
Iesniedza:
	Pretendenta nosaukums
	Rekvizīti
(juridiskā adrese, vienotais reģistrācijas numurs, nodokļu maksātāja reģistrācijas numurs)

	 
	 


turpmāk – Pretendents
 
Kontaktpersona:
	Vārds, uzvārds
	 

	Adrese
	 

	Tālr. / Fakss
	 

	E - pasta adrese
	 


 
Pretendents, tā <amats, vārds, uzvārds>, kurš(-a) darbojas pamatojoties uz <statūtiem/pilnvaras>, personā, ar šī pieteikuma iesniegšanu: 
1. piesakās piedalīties iepirkumā  “Mākslīgā intelekta risinājums Sistēmu izstrādes dzīves cikla atbalstam” izstrāde un ieviešana  un apliecina savu spēju nodrošināt pakalpojumus atbilstoši Nolikuma, tehniskās specifikācijas un līgumprojekta prasībām; 
2. var nodrošināt nepieciešamos profesionālos, tehniskos un organizatoriskos resursus, speciālistus, finanšu resursus un infrastruktūru, kas nepieciešama iepirkuma priekšmeta realizēšanai tehniskajā specifikācijā noteiktajā apjomā;
3. apņemas ievērot Nolikuma prasības; 
4. apliecina, ka visa pieteikumā un atlases dokumentos Pretendenta sniegtā informācija ir patiesa; 
5. apliecina, ka Pretendents vai personālsabiedrības biedrs, ja Pretendents ir personālsabiedrības biedrs, neatbilst Publisko iepirkumu likuma 42. panta otrās daļas izslēgšanas gadījumam (ja atbilst, tad norāda to Pretendenta pieteikumā par piedalīšanos iepirkumā, vai arī Eiropas vienotajā iepirkuma procedūras dokumentā, ja Pretendents ir izvēlējies tādu iesniegt);
6. apliecina, ka piedāvājums ir sagatavots individuāli un nav saskaņots ar konkurentiem;
7. atļauj pasūtītājam iepirkuma ietvaros un tā rezultātā noslēgtā iepirkuma līguma administrēšanai, apstrādāt savā piedāvājumā norādīto fizisko personu datus saskaņā ar Fizisko personu datu apstrādes likumu.

Pielikums Nr3
Finanšu piedāvājums
Tehniskā specifikācija -piedāvājuma forma
	Darba pakas NR
	Moduļa nosaukums
	Moduļa apraksts
	Sagaidāmais rezultāts
	Cena (bez PVN)

	DP-1
	LLM aparatūras infrastruktūras modulis
	Piegādāt un uzstādīt serveri CPU. RAM, HDD un ar ≥90 GB ātro GPU atmiņu (piem., NVIDIA H100 96 GB HBM3 vai līdzvērtīgu) vai līdzvērtīgu risināumu, kurš  spēs efektivi uzstādīt un izpildīt šādus LLM spēj izpildīt modeļus: (i) GPT-OSS-120B, (ii) DeepSeek‑V4‑Flash, (iii) Llama 4, (iv) Mistral, ar vēlamo ātrdarbību 20kt/s. 

Konfigurēt drošu vidi: stingrs resursdatora ugunsmūris, ielaušanās detektēšana (IDS), piekļuve tikai caur VPN vai speciālu pārvaldības staciju, disku šifrēšana, drošās sāknēšanas un integritātes pārbaudes.
	1) Serveris ar uzstādītiem 4 LLM, kuri katrs nodrošina lietojamu ātrumu viena pieslēguma  režīmā.
2) uzstādīta un konfigurēta atvērtā drošības vide (FW,IDS,VPN)
3)izstrādāta un saskaņota lietotāja un administratora dokumentācija.
	

	DP-2
	Darbvirsmas aktivitāšu tveršanas un kataloga izgūšanas modulis (ar piespiedu mācīšanos)
	Fona aģents tver tastatūras, peles un UI notikumus, kā arī klipboardi, straumējot tos uz serveri. Servera puse veic notikumu pirmapstrādi, sesiju sadalīšanu un trokšņu noņemšanu. Modulis atbalsta piespiedu mācīšanos: lietotājs var ieslēgt audio komentāru režīmu, mutiski paskaidrojot katru tverto darbību; balss ieraksts tiek pārveidots tekstā un izmantots, lai nekavējoties izveidotu jaunu pakalpojumu kataloga rindu (bez automātiskas klasterizācijas).Modulis izmanto lokālo LLM, lai no uzkrātajiem žurnāliem atklātu atkārtojošos rutīnas, sagrupētu tās un piedāvātu apstiprināšanai kataloga vienības.
	1) Darbojošs tveršanas aģents uz mērķa darbstacijām. 
2) Centralizēts, strukturēts un attīrīts aktivitāšu žurnāls. 
3) Apstiprināšanai gatavs pakalpojumu kataloga melnraksts (pakalpojuma nosaukums; apraksts; in/out/config datu lauki ar tipiem; nepieciešami api/datu ievažu simulācijas; nepieciešamie dokumenti).
	

	DP-3
	Kataloga pārvaldības, darbplūsmu ģenerēšanas un izpildes modulis
	Nodrošina tīmekļa saskarni, kurā administratori var rafinēt katalogu: dzēst, apvienot, labot pakalpojumu aprakstus un soļus. Apstiprinātu pakalpojumu modulis, izmantojot LLM, automātiski pārveido par Temporal darbplūsmas kodu (Python/TypeScript), kartējot soļus uz pieejamajām aktivitātēm. Pašmitināts Temporal serveris droši izpilda darbplūsmas, pārvalda stāvokļus, gaidīšanu (piem., parakstu) un atkārtojumus.
	1) Interaktīvs kataloga pārvaldības rīks ar auditējamu vēsturi. 
2) No kataloga ieraksta automātiski ģenerēta, izvietošanai gatava Temporal darbplūsma. 
3) Darbojošs Temporal klāsteris, kas spēj izpildīt cilvēka līdzdalības darbplūsmas.
	

	DP-4
	Tērzēšanas robota modulis ar lokālo LLM
	Ietver sevī pašizmitinātu tīmekļa tērzēšanas saskarni gala lietotājiem, dialoga pārvaldnieku un tiešu integrāciju  ar lokāli izvietotu lielo valodas modeli (LLM). Modulis izmanto lokālo LLM, lai: 1) saprastu lietotāja nodomu un saskaņotu to ar kataloga pakalpojumu (izmantojot vektoru meklēšanu pakalpojumu aprakstos); 2) vadītu parametru iegūšanas dialogu; 3) ģenerētu cilvēcisku atbildi un progresa paziņojumus. Kad visi dati savākti, modulis palaiž atbilstošo Temporal darbplūsmu.
	1) Pilnībā funkcionējoša, saskarne Whatsup;Epasta un Telegram vidē
2) Dialoga sistēma, kas spēj precīzi noteikt pakalpojumu un aizpildīt visus parametrus, izmantojot tikai lokālo LLM. 
3) Veiksmīga integrācija ar Temporal – lietotājs caur čatu iedarbina sarežģītas darbplūsmas.
	

	DP-5
	Publisko iepirkumu specifikāciju ieguves un analīzes modulis
	Jauns modulis, kas veic specializētu datu ieguvi: pārmeklē publiski pieejamās iepirkumu vietnes, lejupielādējot vismaz 50 000 tehnisko prasību specifikāciju ierakstus. Iegūtos dokumentus apstrādā, izmantojot LLM, lai tos sadalītu funkcionālajos blokos (piem., “Drošības prasības”, “Veiktspējas parametri”). Katrā blokā identificē mainīgos parametrus (skaitliskās vērtības, izvēles iespējas) un fiksē to pieļaujamās robežas. Rezultātā izveidoto strukturēto datu kopu saglabā vektoru datubāzē un relāciju krātuvē, padarot to par pamatu LLM apmācībai un specifikāciju ģenerēšanai.
	1) Saraksts ar 50K+ apstrādātu specifikācijas prasību ierakstu (prasības nosaukums, apraksts, funkcionāla grupa, parametri/vērtības, prasības avota ID). 
	

	DP-6
	Specifikāciju rakstītājs
	Jauns modulis, kas, balstoties uz iegūto iepirkumu datu kopu un nodrošināto etalonspecifikāciju (atsauces veidni), apmāca (fine‑tune) lokālo LLM ģenerēt jaunas tehniskās specifikācijas vai izmanto vairāksoļu procesu, specifikāciju ģenerēšanai. Modulis saņem ievaddatus (projekta mērķis, ierobežojumi) un, izmantojot iepriekš identificētos funkcionālos blokus un mainīgos parametrus, automātiski sastāda detalizētu, noformētu specifikācijas dokumentu, kas atbilst etalona struktūrai un terminoloģijai. Modulis ietver arī validācijas soli, lai pārbaudītu ģenerētā teksta atbilstību tipveida prasībām.
	1) Apmācīts lokālais LLM modelis, kas specializējies tehnisko specifikāciju rakstīšanā. 
2) API vai UI, kurā, ievadot augsta līmeņa prasības, tiek saņemts gatavs specifikācijas melnraksts. 
3) Validācijas ziņojums, kas apstiprina ģenerētās specifikācijas kvalitāti attiecībā pret etalonu.
	

	DP-7
	Sistēmas administrēšanas konsole
	Centralizēts tīmekļa panelis administratoriem visu pārējo moduļu pārraudzībai un pārvaldībai. Sniedz ieskatu: visu komponentu veselības stāvoklī, darbplūsmu izpildes žurnālos un statistikā, lietotāju un lomu pārvaldībā, aktivitāšu bibliotēkas versiju kontrolē, LLM galapunktu un maršrutēšanas konfigurācijā (ja attiecināms), kā arī ļauj eksportēt auditētos datus.
	1) Vienota administrācijas saskarne ar autentifikāciju. 2) Reāllaika darbplūsmu izpildes monitoringa paneļi. 3) Konfigurācijas un lietotāju pārvaldības sadaļa.
	

	DP-8
	Kopstrādes vides izveidošana
	Apvienotā infrastruktūras un pārvaldības vide, kas nodrošina visu pārējo moduļu darbību un uzturamību.  • CI/CD un koda pārvaldība: Izveidot GitLab pašmitinātu repozitoriju visam pirmkodam (aģents, darbplūsmas, tērzēšanas robota servisi, aktivitāšu bibliotēka). Konfigurēt CI/CD cauruļvadus automātiskai būvēšanai, testēšanai un izvietošanai izolētajā vidē.  • Datu un glabāšanas slānis: Izvietot un uzturēt PostgreSQL (Temporal stāvoklim, katalogam, konfigurācijai), vektoru datubāzi (semantiskajai meklēšanai), glabātuvi aktivitāšu žurnāliem un darbplūsmu koda versijām. Visi dati glabājas pašmitināti un tiek šifrēti miera stāvoklī.  • Administrēšanas konsole: Vienots tīmekļa panelis ar RBAC kontrolētu piekļuvi. Nodrošina: komponentu veselības monitoringu, darbplūsmu izpildes žurnālu un statistiku, lietotāju/lomu pārvaldību, aktivitāšu bibliotēkas versijas, LLM galapunktu konfigurāciju un audita datu eksportu.  • Drošība un atbilstība: Vienota autentifikācija (JWT/OAuth2) un lomas: darbvirsmas aģenta lietotājs, kataloga pārvaldnieks, gala lietotājs, administrators. Šifrēšana pārraidē (TLS) un glabāšanā. Detalizēti audita žurnāli par visām darbībām, datu saglabāšanas un dzēšanas politikas, kas atbilst bezsaistes prasībām.  • Uzturamība: Visi komponenti darbojas konteinerizētā vidē (Docker/Kubernetes), infrastruktūra tiek definēta kā kods (Terraform/Ansible), dokumentācija izstrādātājiem un administratoriem par atjaunināšanas, dublēšanas un atkopšanas procedūrām.
	1) Pilnībā funkcionējošs GitLab ar CI/CD, kas spēj automātiski būvēt un izvietot pārējo moduļu kodu. 2) Izvietotas un konfigurētas datubāzes (PostgreSQL, vektoru DB) ar definētām dublēšanas un atjaunošanas procedūrām. 3) Darbojošs administrācijas panelis ar lomu sadalītu piekļuvi un reāllaika monitoringu. 4) Vienota drošības sistēma – RBAC, audita žurnāli, šifrēšana. 5) Dokumentēta “infrastruktūra kā kods” konfigurācija, kas nodrošina vides atkārtojamību un ilgtspējīgu uzturēšanu.
	


Apliecinājumi:
1. Apliecinu, ka Finanšu piedāvājumā piedāvātajā cenā ievērtētas un iekļautas visas ar pakalpojuma sniegšanu saistītās izmaksas, tai skaitā, darbaspēka, tehnisko resursu, transporta izmaksas, kā arī peļņa, iespējamie riski (to novēršanas vai samazināšanas) un citas iespējamās ar pakalpojuma sniegšanu saistītās izmaksas, ietverot visus piemērojamos nodokļus, izņemot pievienotās vērtības nodokli. Apzinos, ka nebūs tiesību pieprasīt piedāvātās līgumcenas paaugstināšanu un pasūtītājs nemaksās vairāk, nekā noteiktā līgumcena.
2. Apliecinu, ka apņemos nodrošināt  bezmaksas garantijas uzturēšanu piegādātajiem izstrādes  produktiem vismaz 24 mēnešus no darbu pabeigšanas, kā arī iesniegt bankas garantiju  pirms samaksas saņēmšanas par darba izpildi, 15% apmērā no piedāvātās summas pēc Pasūtītaja pieprasījuma.
3. Apliecinu, ka piegādāšu darbus pilnā apmērā, kā to saskaņošu ar Pasūtītāju, un atbilstoši kritērijiem, par ko vienosimies darbu uzsākot (definition of Done). Gadījumā, ja nepiegādāšu produktu atbilstoši Pasūtīāja prasībām un nodošanas kritērijiem, Pasūtītājam ir tiesības nemaksāt man par paveikto darbu un nodot izpildi nākamajam Pretendentam.
4. Apliecinu, ka gadījumā, ja mēs nespēsim vienoties līgumu 10 darba dienu laikā pēc rezultāta paziņošanas, es atsaucu savu piedāvājumu konkrētajā darba uzdevuma punktā un Pasūtītājam ir tiesības slēgt līgumu ar nākamo zemākās cenas piedāvājumu.

 
	Vārds, uzvārds:
	

	Amats:
	

	Paraksts:

